Мы махуэхэм
Мэкъуауэгъуэм и 2, щэбэт
Италием егъэлъапIэ Республикэ щыхъуа махуэр (1946 гъэм). 1861 гъэм къыщыщIэдзауэ а къэралыр тетащ пащтыхь хабзэм. 1946 гъэм ирагъэкIуэкIа референдумым кърикIуа-хэм япкъ иткIэ Италие пащтыхьыгъуэр щымыIэж хъуащ — къэралыр республикэ унафэ щIыкIэм хуэкIуащ.
Къэуат зыщIэлъ ерыскъымрэ шхынкIэ емыгъэлеинымрэ я махуэщ
1920 гъэм РСФСР-мрэ Тыркумрэ дипломатие зэхущытыкIэ зэхуаIэ хъуащ.
1928 гъэм Налшык тхылъ тедзапIэ къыщызэIуахащ.
1953 гъэм Елизаветэ ЕтIуанэр Инджылызым и пащтыхь гуащэ хъуащ.
1955 гъэм Байконур космодромыр ухуэн щIадзащ.
1976 гъэм СССР-мрэ Филиппины Республикэмрэ яку дипломатие зэхущытыкIэхэр дэлъ хъуащ.
Совет тхакIуэ, драматург цIэрыIуэ Тренёв Константин къызэралъхурэ илъэси 142-рэ ирокъу.
Адыгей сурэтыщI ЛъапцIэрыщэ Нурбий и ныбжьыр илъэс 81-рэ ирокъу.
УсакIуэ, журналист Хьэту Пётр и ныбжьыр илъэс 68-рэ ирокъу.
Урысей актрисэ, УФ-м и цIыхубэ артисткэ Яковлевэ Алёнэ (Еленэ) и ныбжьыр илъэс 57-рэ ирокъу.
Теннисист цIэрыIуэ, УФ-м спортымкIэ щIыхь зиIэ и мастер, Дэвис и Кубокыр къэзыхьа Давыденкэ Николай и ныбжьыр илъэс 37-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градус 14 — 15, жэщым градуси 10 — 11 щыхъунущ.
Мэкъуауэгъуэм и 3, тхьэмахуэ
Черногорием егъэлъапIэ къэрал щхьэхуит щыхъуа махуэр. Абы и парламентым 2006 гъэм мэкъуауэгъуэм и 3-м унафэ къищтащ, Сербием къыгуэкIыу, Черногориер зыми и унафэ щIэмыт щIыналъэ щхьэхуэ зэры- хъум теухуауэ икIи ар дунейм и къэ-рал псоми къанэ щымыIэу къалъытауэ щытащ.
1571 гъэм кърым хъан Долэт-Джэрий и дзэм Москва игъэсащ.
1869 гъэм Курск — Харьков — Азов гъущI гъуэгум мафIэгухэр ирикIуэу щIадзащ.
1907 гъэм ЕтIуанэ Къэрал Думэр зэбграутIыпщыкIыжащ.
1917 гъэм Советхэм я япэ съездыр къызэIуахащ.
1930 гъэм къэралым Лэжьыгъэмрэ зыхъумэжынымкIэ и советым унафэ къищтащ Беломор-Балтие кIэнауэр щIыным теухуауэ.
1943 гъэм зауэ зэманым зэхакъутауэ щыта Налшык лы комбинатыр зэфIэгъэувэжын яухащ.
1992 гъэм Урысей Федерацэм ШынагъуэншагъэмкIэ Совет къыщызэрагъэпэщащ.
Совет нейрохирург цIэрыIуэ, СССР-м медидинэ щIэныгъэхэмкIэ и академием и япэ президенту, абы и академикыу щыта, Социалист Лэжьыгъэм и ЛIыхъужь Бурденкэ Нико- лай къызэралъхурэ илъэси 142-рэ ирокъу.
Революционер, Урысейм и ГъэзэщIакIуэ комитет нэхъыщхьэм и унафэщIу щыта Свердлов Яков къызэралъхурэ илъэси 133-рэ ирокъу.
Совет режиссёр, СССР-м и цIыхубэ артист, Социалист Лэжьыгъэм и ЛIыхъужь Герасимов Сергей къызэралъхурэ илъэси 112-рэ ирокъу. Абы и цIэр зэрехьэ КинематографиемкIэ урысейпсо къэрал университетым.
Кубэм и Къэрал Cоветымрэ и Министрхэм я Cоветымрэ я унафэщI, Кубэм и Компартым и ЦК-м и япэ секретарь Кастрэ Рауль и ныбжьыр илъэс 87-рэ ирокъу.
Биологие щIэныгъэхэм я доктор, профессор, сабийхэм папщIэ тхылъ куэд къыдэзыгъэкIа тхакIуэ Тамбий Александр и ныбжьыр илъэс 83-рэ ирокъу.
Публицист, КъБР-м щIыхь зиIэ и журналист, «Адыгэ псалъэ» газетым и обозреватель Шал Мухьэмэд и ныбжьыр илъэс 70 ирокъу.
Радиожурналист, Урысей артиадэм и лауреат Багъэтыр Нинэ къыщалъхуа махуэщ.
КъБР-м щIыхь зиIэ и ухуакIуэ Ещт-рэч СулътIан и ныбжьыр илъэс 60 ирокъу.
Кубаным и къэрал, политикэ лэжьакIуэ, Успенскэ куеймрэ Армавир къалэмрэ я Iэтащхьэу щыта, Краснодар крайм и губернаторым и япэ къуэдзэу щыта Хьэту Жамболэт и ныбжьыр илъэс 56-рэ ирокъу.
Атлетикэ псынщIэм щиIэ зэфIэкIхэмкIэ дуней псом цIэрыIуэ щыхъуа, Олимп Джэгухэм тIэунейрэ щытекIуа Исинбаевэ Еленэ и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 21 — 22-рэ, жэщым градус 12 — 13 щыхъунущ.
Мэкъуауэгъуэм и 4, блыщхьэ
Бийр къащытеуам хэкIуэда сабийхэм я дунейпсо махуэщ
Ингуш Республикэр къыщызэрагъэпэща махуэщ
Къэзахъстан Республикэм и къэрал дамыгъэхэм я махуэщ
Эстонием щагъэлъапIэ я къэрал ныпым и махуэр
1800 гъэм Вашингтон дэт Унэ Хужьыр ухуэныр яухащ.
1897 гъэм ухуэн щIадзащ «Аврора» кхъухь цIэрыIуэр.
1922 гъэм «Крокодил» журналым и япэ къыдэкIыгъуэр дунейм къытехьащ.
1940 гъэм Москва «Динамо» стадионыр къыщызэIуахащ.
1943 гъэм Налшык щекIуэкIащ фашистхэм я бийуэ республикэм и цIыхубзхэм къызэрагъэпэща пэкIур.
1962 гъэм СССР-м япэу щагъэлъэгъуащ «Фитиль» киножурналыр. Къэралым щыцIэрыIуэ дыдэ хъуауэ щыта а нэтыным и редактор нэхъыщхьэр Михалков Сергейт.
Хоккеист, СССР-м щIыхь зиIэ и тренер, зи унафэщIу щыта ЦСКА командэм хэту Совет Союзым 12-рэ и чемпион, щэнейрэ Олимп, 8-рэ дунейпсо чемпион хъуа Тихонов Вик-тор къызэралъхурэ илъэс 87-рэ ирокъу.
Америкэм щыщ киноактрисэ цIэрыIуэ, саугъэт куэдым я лауреат, псапащIэ Джоли Анджелинэ и ныбжьыр илъэс 42-рэ ирокъу.
Урысей биатлонист, Олимп Джэгухэм тIэунейрэ я чемпион хъуа Устю-гов Евгений и ныбжьыр илъэс 33-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 23-рэ, жэщым градус 14 — 15 щыхъунущ.
